Byrettens sag om, hvorvidt kærende havde hjemmel til at opkræve morarente på 37 % ophæves, og sagen hjemvises til behandling ved fogedretten
Ret: Østre Landsret (2. instans)
Faggruppe: Civilsag — Visse kæresager
Sagsemner: Fogedret;

ØSTRE LANDSRETS RETSBOG
____________

Den 16. juni 2014 holdt Østre Landsret møde i retsbygningen, Bredgade 59,
København.

Som dommere fungerede landsdommerne Michael Dorn, Thomas Lohse og Anja

Kim Gudbergsen (kst.), førstnævnte som rettens formand.

Der foretoges   

4. afd. kære nr. B-918-14:

Kærende, tidligere Kreditor ApS

(advokat Tim Henry Haarbo)

mod

Indkærede, tidligere Debitor

Ingen var mødt eller indkaldt.

Det tidligere fremlagte var til stede.

Der fremlagdes endvidere e-mail af 5. maj 2014 fra kærende.

Fogedretten har ved sagens fremsendelse henholdt sig til den trufne afgørelse og har

be-mærket blandt andet:

”… at fogedretten ikke har taget materielt stilling til sagen. Fogedretten i
Odense har – ligesom flere andre fogedretter i landet – i mange år haft den
praksis, at sagen sluttes og sendes retur til rekvirenten i de tilfælde, hvor
foged-retten har brug for yderligere oplysninger eller en redegørelse for
eksempelvis hvorfor rekvirenten har opkrævet en bestemt rentesats.”



- 2 -

Kærende har principalt påstået sagen hjemvist til fornyet behandling ved

fogedretten i Odense, idet fogedsagen skal nyde fremme i henhold til opgørelse i

fogedrekvisition af 4. marts 2014. Subsidiært har kærende påstået sagen henvist til

civilretslig behandling for så vidt angår spørgsmålet om morarentesatsen.

De modtagne bilag var til stede.

Efter votering afsagdes

k e n d e l s e :

Efter retsplejelovens § 489, stk. 1, kan fogedretten afvise en anmodning om

tvangsfuldbyr-delse, såfremt der mangler oplysninger, som er nødvendige til sagens

behandling, jf. rets-plejelovens § 488, stk. 1.   

Landsretten finder ikke, at en redegørelse for hjemlen til opkrævning af en

morarente på 37 % er blandt de oplysninger, der skal foreligge forud for, at

fogedretten kan beramme ud-lægsforretningen.

Fogedrettens afgørelse om, at ”[s]agen sendes retur til redegørelse” , ophæves

derfor, og sagen hjemvises til behandling ved fogedretten.

Landsretten har herved ikke taget stilling til, om sagen skal fremmes i henhold til

opgø-relse i fogedrekvisition af 4. marts 2014.

T h i b e s t e m m e s :

Fogedrettens afgørelse ophæves, og sagen hjemvises til behandling ved fogedretten.

Spørgsmålet om omkostninger i forbindelse med kæremålet afgøres af fogedretten i

for-bindelse med sagens afslutning.

Kæreafgiften tilbagebetales.

Retten hævet.